Under partileder og førsteminister Alex Salmond fikk partiet i 2014 i stand en folkeavstemning om skotsk uavhengighet. 55 prosent svarte nei på spørsmålet om Skottland skulle bli et uavhengig land, og Salmond gikk av. Etter folkeavstemningen økte medlemstallet fra 25 000 på valgdagen til 93 000 i januar 2015, og partiet nærmet seg 50% på meningsmålinger. Partiet endte med å få 49,97 % av stemmene i Skottland under Parlamentsvalget i Storbritannia 2015, og fikk 56 av Skottlands 59 representanter.